Καλό για 1-2 μέρες, μέτριο για περισσότερες
Θετικά:
Τοποθεσία. Ιδανική. Είσαι μέσα σε όλα
Μπαλκόνι: Αν και στον πρώτο όροφο , προσφέρει θέα (θα μπορούσε να ήταν καλύτερη αν ο δήμος είχε κλαδέψει τα δέντρα) ) και είναι σχετικά άνετο. Οι καρέκλες όμως θέλουν ένα σέρβις.
Προσβασιμότητα: Το διαμέρισμα προσφέρει σχετικά εύκολη πρόσβαση για οικογένειες (όπως εμείς) με μικρά παιδιά σε καροτσάκι . Στο πεζοδρόμιο υπάρχουν ράμπες. Δύο πλατύσκαλα, με απόσταση μεταξύ τους, σε οδηγούν στην είσοδο του κτηρίου και στο πραγματικά ευρύχωρο ασανσέρ (σπάνιο για το κέντρο της Θεσσαλονίκης). Παρόλα αυτά, ΑΜΕΑ που χρησιμοποιούν καροτσάκι/αμαξίδιο για την μετακίνησή τους θα χρειαστούν βοήθεια για τα δύο σκαλοπάτια ώστε να φτάσουν μέχρι το ασανσέρ.
Ίντερνετ: Ικανοποιητικότατο.
Check-in/Check-out: Μπορέσαμε να μπούμε νωρίτερα και να φύγουμε αργότερα χωρίς κανένα πρόβλημα. Άριστοι.
Επικοινωνία: Πολύ καλή και με σχεδόν άμεση ανταπόκριση από τον Δημήτρη.
Ησυχία: Αντίθετα με ότι έχει αναφερθεί σε διάφορες κριτικές, εμείς δεν αντιμετωπίσαμε κανένα πρόβλημα με θόρυβο ή φασαρία τόσο κατά τη διάρκεια της ημέρας όσο και της νύχτας.
Πάρκινγκ: Υπήρχαν διαθέσιμες θέσεις για παρκάρισμα , πρέπει όμως να αναφερθεί ότι μιλάμε για το διάστημα 14 με 21 Αυγούστου που οι περισσότεροι έλειπαν για διακοπές. Επίσης υπάρχει θέση για ΑΜΕΑ ακριβώς μπροστά από το διαμέρισμα.

Αρνητικά
Στρώμα ύπνου: Απαράδεκτο. Νιώθεις τα ελατήρια στο κόκαλο. Αν και ο Δημήτρης μας έφερε άμεσα επίστρωμα , το αποτέλεσμα δεν ήταν το αναμενόμενο.
Κουρτίνες :
Οι 3 από τις 4 κουρτίνες απλά δεν λειτουργούσαν.
Σίδερο , σιδερώστρα, απλώστρα ρούχων:
Κανένα από 3 δεν ήταν λειτουργικό.
Το Θετικό σε όλα αυτά είναι η άμεση αντίδραση του Δημήτρη και της εταιρίας που αντικατάστησε γρήγορα όλα τα παραπάνω .
Κουζίνα:
Μαχαιροπήρουνα: Ελλείψεις. Υπήρχε μόνο ένα μικρό κουταλάκι και για τους 3 μας. Μέσα σε όλα ξεχάσαμε να το αναφέρουμε μιας και χρησιμοποιήσαμε (όπως και στην περίπτωση με το πιστολάκι) κάποια δικά μας .
Το μπάνιο μύριζε λίγο άσχημα.
Συμπέρασμα:
Όπως λέει και ο τίτλος, το διαμέρισμα είναι μια χαρά για περιορισμένης διάρκειας και χρήσης facilities διαμονή (1-2 μέρες , κοιμάμαι , κάνω μπάνιο, φεύγω, έρχομαι και πάλι από την αρχή).
Αν χρειαστεί να μείνεις για μεγαλύτερο διάστημα πιθανότατα να δυσκολευτείς. Πιστεύω όμως πως όλα μπορούν να διορθωθούν εύκολα και χωρίς πολλά έξοδα ώστε να γίνει ένα τέλειο διαμέρισμα . Προοπτικές υπάρχουν και μάλιστα καλές, χρειάζεται όμως θέληση και τακτικούς ελέγχους για την κατάσταση του διαμερίσματος και των facilities.